text: Færre konkurser - undtagen i Syddanmark
  04 februar 2011 kl. 16.51
  I faktiske tal var der i januar et fald i antallet af konkurser i alle regioner undtagen region Syddanmark.
  De virksomheder, der gik konkurs i januar, havde tilsammen en omsætning på 2,1 milliarder kroner i 2009. Det svarer til 5,2 millioner kroner pr. virksomhed.
  Hver tredje af de konkursramte selskaber havde dog ingen registreret omsætning. 6 ud af 10 havde heller ikke nogen beskæftigede registreret.
  I faktiske tal faldt antallet af konkurser fra 495 i december til 403 i januar, oplyser Danmarks Statistik.
  